Tuvalu

Tuvalu nan sabalumyo dikenal sabagai Kapulauan Allice adolah sabuah nagara kapulauan di Polinesia, sakitar patangahan antaro Hawaii jo Australia. Talatak di timur-timur laut Santa Cruz (punyo Kapulauan Solomon), tenggara Nauru, selatan Kiribati, barat Tokelau, barat laut Samoa sarato Wallis jo Futuna dan utara Fiji. Nagara ko marupokan nagara kapulauan nan ketek, hanyo punyo daratan 26 km2 (10 mil persegi) dari laweh Zona Ekonomi Eksklusif 749.790 km2 (289.500 mil persegi), nomor 38 tagadang di dunia. Nagara ko pulo marupokan taketek ka duo di Oseania.Rodgers, K. A., and Carol Cantrell. The biology and geology of Tuvalu: an annotated bibliography. No. 1. Australian Museum, 1988. Ibu kota nagaranyo iolah Funafuti.

Politik Tuvalu balansuang dalam karangko monarki demokratis perwakilan parlementer, di mano Rajo adolah kapalo nagara jo Pardana Mantari sabagai kapalo pamarentahan. Kuaso legislatif dipacik dek Parlemen unikameral nan tadiri dari 16 anggota untuak maso jabatan 4 tahun. Tuvalu maikuti sistem demokrasi perwakilan Westminster meskipun nagara ko adolah nagara demokrasi non-partisan jo pemilu di Tuvalu balansuang tanpa mangacu pado partai politik formal. Yudikatif independen dari eksekutif jo legislatif.

Manuruik pakiroan tahun 2020, jumlah panduduak Tuvalu iolah 11.342 jiwa, maningkek dari hasia sensus tahun 2017 nan bajumlah 10.645 jiwa. Panduduaknyo sabagian gadang adolah urang Polinesia, jo 5,6% urang Mikronesia nan babahaso Kiribati, khususnyo Nui. Agamo utamo nan dianuik di nagara ko iolah Kristen.

 Rujuakan 

Kategori:Nagara di Oseania